SET ฟื้นตัวต่อเนื่องFund Flow ไหลเข้า
Technical Weekly: by Capital Nomura Securities (Thailand) 
29 พ.ค. 2559

Technical Weekly: by Capital Nomura Securities (Thailand)   
 
บล.โนมูระ พัฒนสิน: มองภาพตลาดหุ้นในช่วงที่ผ่านมาน่าจะสะท้อนภาพ Sell In May ในปีนี้ไม่เกิดออย่างที่หลายคนกังวล หลังแนวโน้มของ Fund Flow ไหลเข้าในเดือนนี้ราว 2.68 พันล้านบาท
โดยเฉพาะวันที่ 13 พ.ค.59 – ปัจจุบัน ที่ไหลเข้าต่อเนื่องราว 8.7 พันล้านบาท ตอบรับภาพเศรษฐกิจไทยในไตรมาส 1 ที่ดีกว่าคาด และกำไรตลาดรวมในไตรมาส 1/59 2.33 แสนล้านบาท ดีกว่าตลาดคาด 8% และเริ่มฟื้นตัว เทียบช่วงเดียวกันของปีก่อน และไตรมาสก่อนหน้าเป็นแรงพยุงตลาดย่อตัวอย่างจำกัด และแนวโน้มการปรับลดประมาณการของตลาดหุ้นไทยอาจสิ้นสุดในไตรมาส 1/59 นี้
ขณะที่ความกังวลต่อการขึ้นอัตราดอกเบี้ยของ FED อาจลดระดับลง หลังตลาดมีการซึมซับต่อประเด็นนี้กว่า 1 ปีเศษขณะที่ภาพของการขึ้นอัตราดอกเบี้ย ยังมีลักษณะค่อยเป็นค่อยไป น่าจะฟื้นความเชื่อมั่นต่อการฟื้นตัวของเศรษฐกิจโลก มากกว่าการคงนโยบายการเงินผ่อนคลายแต่เศรษฐกิจฟื้นตัวเปราะบางซึ่งภาพในลักษณะนี้ภายใต้สถานการณ์ของเม็ดเงินต่างชาติที่มีในตลาดหุ้น EM ASIA และไทยอย่างจำกัด น่าจะเป็นแรงหนุนเชิงบวกต่อตลาด EM-ASIA ฟื้นตัวต่อเนื่อง
โดยสัปดาห์นี้ตลาดฟื้นตัวสู่แนวต้าน 1431/1442 จุด แนวรับ 1400/1395 จุด ส่วนประเด็นอื่นๆ 1)  27 พ.ค. 59 เยนเลน มีปาฐกถาที่ ม.ฮาเวิร์ด จับตาสัญญาณดอกเบี้ย 2) MSCI Thai เพิ่มน้ำหนัก ROBINS 26 ล้านเหรียญ EGCO 23 ล้านเหรียญฯ CPALL 18 ล้านเหรียญฯ MINT 13.9 ล้านเหรียญ และลดน้ำหนัก CPF -12.65 ล้านเหรียญฯ และ TRUE –14ล้านเหรียญฯ ส่วน MSCI Global Small Caps จะนำ DNA, GL, S เข้าคำนวณ ขณะที EFORL, SAMTEL, SRICHA, SAT, TIPCO, TTCL ถูกนำออกจากการคำนวณ และ3)วันที่ 2 มิ.ย.59 OPEC Meeting(คาดคงกำลังการผลิต) &amp; ECB Meeting(คาดคงนโยบายการเงิน)
คลิกเพื่อดูรายละเอียด…
 